> Sellepärast kultuursete riikides  > ei saadagi midagi tehtud. Võtame  > näiteks haldusreformi.  > Demokraatiaga ei ole seda  > võimalik teha (vähemalt  > praktilist olukorda vaadates).    Näide on ebatäpne. Haldusreformi ei takista mitte demokraatia, vaid hoopis partokraatia  - klannide võim.    Paljudes meie valdades on viis korda vähem elanikke, kui 30-ndatel aastatel. Aga siis sai sama pindala peal olev viis korda suurema elanike arvuga vald hakkama pooleteise töökohaga. Palgal oli vallakirjutaja ja vallavanemal oli pool kohta selleks, et tal kulus aega valla volikogu koosolekute ette valmistamiseks ja selle poole koha raha eest palkas ta omale sulase, kes tema asemel talu põllul müttas. Toimiv ühiskond oli olemas, vald hoolitses oma santide eest, pidas üleval kooli  ja hoidis teed puhtad.  Praegu on aga nii, et paljudes valdades on kõige suuremaks tööandjaks vallavalitsus. Vallamaja on valla üks uhkemaid majasid ja selle kõrval on peaaegu sama uhked praeguse vallavanema maja, talle eelneva vallavanema maja jne. Vald pakub tööd peamiselt valla volikogus enamuse võitnud partei omadele jopedele - konkurendid ja sõltumatud süüakse kiiresti välja. Ja muidugi on kõik need parteilised asjapulgad haldusreformi vastu - nemad kaotavad ju siis oma mõnusa väikese koormusega  tubase töö.  Inimesi on ju vallas 5 korda vähem.